บาทเปิด 34.18 อ่อนค่ารอบ 6 ปี
เงินบาทเปิด 34.18 อ่อนค่ารอบ 6 ปี หลังเฟดส่งสัญญาณขึ้นดอกเบี้ยในปีนี้
16 ก.ค. 2558

เงินบาทเปิด 34.18 อ่อนค่ารอบ 6 ปี หลังเฟดส่งสัญญาณขึ้นดอกเบี้ยในปีนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.18 บาท/ดอลลาร์ อ่อนค่าจากเมื่อเย็นวานนี้ที่ปิดตลาดที่ระดับ 34.07/09 บาท/ดอลลาร์ ซึ่งถือว่าเป็นการอ่อนค่าสุดในรอบ 6 ปี นับตั้งแต่ปี 2552
เงินบาทวันนี้ปรับตัวไปในทิศทางที่อ่อนค่า หลังจากที่ตลาดรับทราบถ้อยแถลงของนางเจนเน็ต เยลเลน ประธานธนาคารกลางสหรัฐ(เฟด) ในระหว่างการแถลงนโยบายการเงินรอบครึ่งปีต่อสภาคองเกรส โดยได้ส่งสัญญาณถึงความชัดเจนในการปรับขึ้นอัตราดอกเบี้ยในปีนี้ ส่งผลให้ดอลลาร์สหรัฐปรับตัวแข็งค่าขึ้นเมื่อเทียบกับสกุลอื่น
นักบริหารเงิน คาดว่า วันนี้เงินบาทจะอ่อนค่าในกรอบ 34.10-34.25 บาท/ดอลลาร์ อย่างไรก็ดี สำหรับปัจจัยเรื่องกรีซที่รัฐสภาลงมติรับร่างกฎหมายปฏิรูปเศรษฐกิจฉบับใหม่นั้น ถือว่าเป็นไปตามที่ตลาดคาดการณ์ไว้แล้ว จึงไม่เป็นปัจจัยที่มีผลต่อตลาดมากเท่ากับกรณีถ้อยแถลงของประธานเฟด